Ujedinjene Arapske Države
Ujedinjene Arapske Države (skr. UAD, arapski: الدول العربية المتحدة; ad-Duwal al-‘Arabīyah al-Muttaḥidah) bila je kratkotrajna konfederacija između Ujedinjene Arapske Republike (Egipat i Sirija) i Mutaveklijskog kraljevstva Jemena od 1958. do 1961. godine. Ujedinjena Arapska Republika bila je suverena država nastala unijom Egipta i Sirije 1958. Iste godine, Mutaveklijsko kraljevstvo Jemen (Sjeverni Jemen), koje je s Egiptom već potpisalo obrambeni pakt, pridružilo se novoj državi 1958. godine u labavu konfederaciju pod nazivom Ujedinjene Arapske Države. Jedan od razloga ove odluke bila je činjenica da se Jemen već dugo osjećao ugroženim od svog znatno većeg i moćnijeg sjevernog susjeda, Saudijske Arabije koji su ratovali 1934. i još uvijek dijele djelomično nerazgraničenu granicu, te su na taj način konfederaciju vidjeli kao izvor sigurnosti. Međutim, za razliku od zemalja Ujedinjene Arapske Republike, Jemen je ostao neovisna i suverena država. Održao je članstvo u UN-u i odvojene ambasade tokom čitavog perioda konfederacije. Ni unija ni konfederacija nisu ispunili svoju ulogu nosača panarabizma ili arapskog nacionalizma, jer su raspuštene 1961. godine, a Egipat je samostalno nosio ime i simbole Ujedinjene Arapske Republike sve do 1971.